ભારતના અઠવાડિયાના પ્રવાસે આવેલા કેનેડાના વડા પ્રધાન જસ્ટિન ટ્રુડો, એમના પત્ની સોફી અને એમના ત્રણેય બાળકોએ 21 ફેબ્રુઆરી, બુધવારે અમૃતસરના સુવર્ણ મંદિરમાં દર્શન કર્યા હતા અને ત્યાંના રસોઈગૃહમાં જઈ સેવા પ્રદાન કરી હતી. એમણે રોટલીઓ બનાવી હતી. ઉલ્લેખનીય છે કે, કેનેડામાં શીખ અને પંજાબી સમુદાયના લોકો મોટી સંખ્યામાં વસે છે. જસ્ટિન ટ્રુડો અને એમના પરિવારે અમૃતસરની મુલાકાત લઈને કેનેડામાં વસતા શીખ અને પંજાબ સમુદાયના લોકોના મહત્વને રેખાંકિત કર્યું છે.